wannaphong/clean_thaiwikipedia huggingface dataset:
# 2 ซามูเอล 6
2 ซามูเอล 6  เป็นบทที่ 6 ของหนังสือซามูเอล ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่สองของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 6 ของ 2 ซามูเอลประกอบด้วยเรื่องราวรัชสมัยดาวิดในเยรูซาเล็ม เป็นส่วนหนึ่งของตอนที่ประกอบด้วย 2 ซามูเอล 2–8 ซึ่งเล่าถึงยุคทีดาวิดก่อตั้งอาณาจักร
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 23 วรรค 

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q51 (4QSam; 100–50 ปีก่อนคริสตกาล) ซึ่งมีวรรคที่หลงเหลือคือ 2–18Dead sea scrolls - 2 Samuel4Q51 at the Leon Levy Dead Sea Scrolls Digital Library 

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
 2 ซามูเอล 6:1–11: 1 พงศาวดาร 13:1–142 Samuel 6 , Berean Study Bible
 2 ซามูเอล 6:12-23: 1 พงศาวดาร 15:1-29; 1 พงศาวดาร 16:1-3

 สถานที่ 

กิเบอาห์
นครดาวิด
บาอาเลยูดาห์
เปเรศอุสซาห์
เยรูซาเล็ม

 วิเคราะห์ 
บทนี้มีโครงสร้างดังต่อไปนี้:
A. ดาวิดรวบรวมประชาชนเพื่อนำหีบแห่งพันธสัญญา: การเฉลิมฉลองเริ่มต้น (6:1–5)
B. บทคั่น: การเสียชีวิตของอุสซาห์ การเฉลิมฉลองถูกระงับ (6:6–11)
C. หีบแห่งพันธสัญญาเข้านครดาวิด: ความยินดีและเครื่องบูชา (6:12–15)
B'. บทคั่น: มีคาลดูหมิ่นดาวิด (6:16)
A'. การรับหีบแห่งพันธสัญญา: ดาวิดอวยพรประชาชนและประชาชนกลับไปบ้าน (6:17–19)
บทส่งท้าย การเผชิญหน้าระหว่างมีคาลและดาวิด (6:20–23)

ศูนย์กลางของเรื่องเล่าคือการเข้ามาในนครดาวิดของหีบแห่งพันธสัญญาพร้อมด้วยพิธีการทางศาสนาอย่างเหมาะสม บทสรุป (A') คือการที่ดาวิดอวยพรประชาชนใน "ในพระนามของพระยาห์เวห์จอมทัพ" (วรรค 18) ซึ่งเคยกล่าวถึงเมื่อจุดเริ่มต้นของการเฉลิมฉลอง (A; วรรค 2) โครงสร้าง A C A' เปี่ยมด้วย 'ภาษาเฉลิมฉลอง' ซึ่งไม่ปรากฏใน 'บทคั่น' และ 'บทส่งท้าย'

 การนำหีบแห่งพันธสัญญา (6:1–11) 

 หีบแห่งพันธสัญญาเข้าเยรูซาเล็ม (6:12–23)
# วัดเขาป่าแก้ว
วัดเขาป่าแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำเย็น อำเภอวังน้ำเย็น จังหวัดสระแก้ว เจ้าอาวาสวัดเขาป่าแก้ว คือ พระครูรัตนวรรณาภรณ์ ยังดำรงตำแหน่งเป็นเจ้าคณะอำเภอวังน้ำเย็น

วัดเขาป่าแก้วตั้งวัดเมื่อวันที่ 27 เมษายน พ.ศ. 2525 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 แต่เดิมพื้นที่บริเวณวัดเป็นป่าดงดิบ ต่อมาเมื่อมีประชาชนอพยพมาอยู่อาศัยมากขึ้น จึงร่วมมือกันสร้างวัดประมาณ พ.ศ. 2516 โดยนายโป๊ะ บุญชาลี ถวายที่ดินจำนวน 30 ไร่ ปัจจุบันมีที่ดินของวัดและที่ธรณีสงฆ์ ประมาณ 60 ไร่ วัดเขาป่าแก้ว เดิมตั้งอยู่บนเนินเขาสีเสียดนี้ มีต้นสีเสียดขึ้นเป็นจำนวนมาก และมีต้นแก้วขึ้นอยู่มากมาย ซึ่งลำต้นแข็งแรง ใบสวย ดอกหอม ชื่อก็เพราะ จึงใช้ตั้งชื่อวัดดังกล่าว 

อาคารเสนาสนะต่างประกอบด้วย อุโบสถทรงจัตุรมุขแบบลพบุรีร่วมสมัย จำนวน 1 หลัง ศาลาการเปรียญ จำนวน 1 หลัง กุฏิ จำนวน 60 หลัง ศาลาธรรมสังเวช จำนวน 1 หลัง และศาลาปฏิบัติธรรม จำนวน 1 หลัง

ภายในวัดมีพระบรมสารีริกธาตุ ซึ่งได้อัญเชิญมาจากประเทศศรีลังกา วัดเขาป่าแก้วเป็นสถานที่ตั้งสำนักปฏิบัติธรรมประจำจังหวัดสระแก้ว แห่งที่ 1 สำนักงานพระพุทธศาสนาแห่งชาติ
# คนลิง
"คนลิง"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารสแตรนด์ในสหราชอาณาจักรในเดือนมีนาคม ค.ศ. 1923 และตีพิมพ์ในนิตยสารเฮิตส์อินเตอร์เนชันแนลในสหรัฐอเมริกาในเดือนเดียวกัน เป็นเรื่องสั้นที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด บันทึกคดี ในปี ค.ศ. 1927 วัตสันระบุในตอนต้นของเรื่องว่าคดีนี้เป็นหนึ่งในคดีท้าย ๆ ที่โฮมส์สืบสวนก่อนจะเกษียณไปอยู่ที่ซัสเซกซ์ในปี ค.ศ. 1903

 ประวัติการตีพิมพ์ 
"คนลิง" ตีพิมพ์ครั้งแรกในสหราชอาณาจักรในนิตยสารสแตรนด์ในเดือนมีนาคม ค.ศ. 1923 และตีพิมพ์ครั้งแรกในสหรัฐอเมริกาในนิตยสารเฮิตส์อินเตอร์เนชันแนลในเดือนเดียวกันSmith (2014), p. 186. ในนิตยสารสแตรนด์มีภาพวาดประกอบเนื้อเรื่อง 5 ภาพวาดโดยโฮเวิร์ด เค. เอคล็อกCawthorne (2011), p. 161. ในนิตยสารเฮิตส์อินเตอร์เนชันแนลมีภาพวาดประกอบเนื้อเรื่อง 7 ภาพวาดโดยเฟรดเดอริก ดอร์ สตีล เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด บันทึกคดี ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927Cawthorne (2011), p. 151.
# ป่วนวิวาห์สัญญารักกำมะลอ
ป่วนวิวาห์สัญญารักกำมะลอ  เป็นละครทางโทรทัศน์ของเกาหลีใต้ นำแสดงโดยช็อน จง-ซอ,มุน ซัง-มิน,คิม โด-วัน และเเพ ยุน-คย็อง สร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยที่มีกำหนดออกอากาศตอนแรกในวันที่ 26 กุมภาพันธ์ 2024 และจะออกอากาศทางช่องทีวีเอ็นทุกวันจันทร์และวันอังคาร เวลา 20:50 น.(เวลามาตรฐานเกาหลี)

 เรื่องย่อ 
ในละครโรแมนติกเรื่องนี้ ความปรารถนาที่ขัดแย้งกันและการต่อต้านการขอแต่งงานกลายเป็นประเด็นสำคัญ เมื่อ อี โด-ฮัน (คิม โด-วัน) ทายาทเศรษฐีผู้มั่งคั่งแต่งงานปลอม ๆ กับ นา อา-จ็อง (ช็อน จง-ซอ) นักแสดงที่ไม่เป็นที่รู้จัก เธอคว้าโอกาสนี้ไว้แม้ว่าโด-ฮันจะเป็นพวกรักร่วมเพศก็ตาม ภาวะแทรกซ้อนเกิดขึ้นเมื่ออีจีฮัน (มุน ซัง-มิน) น้องชายผู้ทะเยอทะยานของโดฮัน กลับพยายามขัดขวางและคัดค้านการแต่งงานในครั้งนี้

 นักแสดง 
จอน จง-ซอ รับบทเป็น นา อา-จ็อง
เป็นนักแสดงหญิงที่ไม่มีชื่อเสียงซึ่งมีทักษะการแสดงอยู่ในระดับสูงสุดแต่ระดับการจดจำอยู่ในระดับต่ำ เธอได้รับภารกิจการแต่งงานปลอม ๆ เป็นภรรยาของอี โด-ฮันและเป็นลูกสะใภ้ของกลุ่มบริษัท
มุน ซัง-มิน รับบทเป็น อีจีฮัน
เขาเป็นทายาทรุ่นที่ 4 และหลานคนสุดท้องของตระกูลแชบอล รวมถึงเป็นน้องชายของ อีโดฮัน เขาเป็นคนที่รักพี่ชายของเขาเป็นอย่างมากและคิดว่าตนเองรู้จักพี่ชายดีมากที่สุด เขามีแรงผลักดันอย่างมากที่ต้องการจะดันพี่ชายที่รักให้เป็นทายาทคนต่อไปประจำตระกูล ซึ่งเมื่อเขาได้รับทราบมาว่า พี่ชายคนนี้ประกาศแต่งงานอย่างกระทันหัน แผนที่วางไว้ทุกอย่างก็ดูเหมือนจะมีโอกาสพัง เขาจำเป็นต้องขัดขวางงานแต่งครั้งนี้
คิม โด-วัน รับบทเป็น อีโดฮัน
ว่าที่เจ้าบ่าวทายาทหนุ่มแห่งตระกูลแชบอลที่มีจิตใจดีและมีทุกอย่างเพียบพร้อม แต่เขากลับปฏิเสธข้อเสนอการเป็นทายาทหลักคนต่อไปและประกาศแต่งงานด้วยเหตุผลส่วนตัวบางอย่างที่เป็นความลับ จากการแต่งงานครั้งนี้กับ อาจอง ทำให้เกิดพายุแห่งแรงกดดันเข้ามาสู่ครอบครัวของเขา
แพ ยุน-คย็อง รับบทเป็น ยุนแชวอน
ซีอีโอสาวแห่ง Taeyang C&T เธอเป็นลูกสาวจากครอบครัวผู้ดีมาแต่กำเนิด เธอคือคนที่ อีจีฮัน ต้องการให้มาเป็นเจ้าสาวของพี่ชาย อีโดฮัน แต่ ยุนแชวอน กลับรู้สึกตื่นเต้นเมื่อได้พบกับ อีจีฮัน

 การผลิต 
เมื่อวันที่ 11 เมษายน 2023 ทีมงานผู้ผลิตได้ประกาศว่าการถ่ายทำซีรีส์นี้ต้องหยุดลงเนื่องจากการเสียชีวิตอย่างกะทันหันของนักแสดงสาวจุน แช-ยูลที่เสียชีวิตกะทันหันในวันที่ 13 เมษายน เจ้าหน้าที่ยืนยันว่าการถ่ายทำจะเริ่มต่อในวันนั้น และทีมผู้ผลิตก็ตัดสินใจหานักแสดงมาแทนนักแสดงสาวที่ล่วงลับไปแล้วหลังจากการไตร่ตรองอย่างถี่ถ้วน
# AGI
ปัญญาประดิษฐ์ทั่วไป - ย่อมาจาก Artificial General Intelligence
 ซิลเวอร์ไอโอไดด์ - สูตรทางเคมี: AgI
# ดานิเอล ปาซาเรลา
ดานิเอล อัลเบร์โต ปาซาเรลา (เกิด 25 พฤษภาคม 1953) เป็นอดีตนักฟุตบอลและผู้จัดการทีมชาวอาร์เจนตินา ซึ่งได้รับการยกย่องให้เป็นหนึ่งในกองหลังที่ยิ่งใหญ่ที่สุดตลอดกาล ในฐานะผู้เล่นของอาร์เจนตินา เขาเป็นส่วนหนึ่งของ 2 ทีมที่คว้าแชมป์ฟุตบอลโลก เขาเป็นกัปตันทีมชุดที่คว้าแชมป์ฟุตบอลโลก 1978 ซึ่งอาร์เจนตินาเป็นเจ้าภาพ และยังเป็นส่วนหนึ่งของทีมชุดที่คว้าแชมป์ฟุตบอลโลก 1986 อีกด้วย

แม้ว่าจะเล่นเป็นกองหลัง แต่ปาซาเรลาก็สามารถทำประตูได้เช่นกัน ณ จุดหนึ่ง เขาเป็นกองหลังที่ทำประตูสูงสุดในวงการฟุตบอล โดยยิงได้ 134 ประตูจาก 451 นัด ซึ่งทำลายสถิติในเวลาต่อมาโดยโรนัลด์ กุมัน กองหลังชาวดัตช์ ในปี 2004 ปาซาเรลาได้รับเลือกให้เป็น 1 ใน 125 นักฟุตบอลที่ยิ่งใหญ่ที่สุดที่ยังมีชีวิตอยู่โดยเปเล่ในพิธีมอบรางวัลที่จัดขึ้นโดยฟีฟ่า ในปี 2007 เดอะไทมส์ จัดอันดับให้เขาอยู่ในอันดับที่ 36 ในรายชื่อ 50 นักฟุตบอลที่เล่นด้วยยากที่สุดในประวัติศาสตร์ ในปี 2017 เขาได้รับเลือกให้เป็นผู้เล่นที่ดีที่สุดอันดับที่ 56 จาก นิตยสารโฟร์โฟร์ทู ในรายชื่อนักฟุตบอลที่ยิ่งใหญ่ที่สุดตลอดกาล 100 คน ในฐานะผู้จัดการ เขาเป็นโค้ชให้กับทีมชาติอาร์เจนตินาและอุรุกวัย และอีกหลายสโมสร

หลังจากนั้น ปาซาเรลายังดำรงตำแหน่งประธานสโมสรของริเบร์เปลตเป็นเวลา 4 ปีหลังจากชนะการเลือกตั้งในเดือนธันวาคม 2009

 ระดับสโมสร 
ปาซาเรลาเกิดที่เมืองชากาบูโก รัฐบัวโนสไอเรส เขาเริ่มต้นอาชีพของเขากับทีมซาร์เมียนโตในปี 1971 เขาเล่นที่นั่นจนถึงปี 1973 เมื่อเขาย้ายไปร่วมทีมริเบร์เปลต เมื่อเล่นให้กับ Los Millonarios เขาเริ่มถูกเรียกติดทีมชาติอาร์เจนตินาอย่างต่อเนื่อง
# 2 ซามูเอล 8
2 ซามูเอล 8  เป็นบทที่ 8 ของหนังสือซามูเอล ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่สองของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 8 ของ 2 ซามูเอลประกอบด้วยเรื่องราวรัชสมัยดาวิดในเยรูซาเล็ม เป็นส่วนหนึ่งของตอนที่ประกอบด้วย 2 ซามูเอล 2–8 ซึ่งเล่าถึงยุคทีดาวิดก่อตั้งอาณาจักร
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 18 วรรค 

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q51 (4QSam; 100–50 ปีก่อนคริสตกาล) ซึ่งมีวรรคที่หลงเหลือคือ 1–8Dead sea scrolls - 2 Samuel4Q51 at the Leon Levy Dead Sea Scrolls Digital Library

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
 2 ซามูเอล 8:1–14: 1 พงศาวดาร 18:1–13; 2 Samuel 8 , Berean Study Bible
 2 ซามูเอล 8:15-18: 1 พงศาวดาร 18:14-17

 สถานที่ 
right|thumb|200px|แผนที่ของสหราชอาณาจักรอิสราเอล ราวยุคของดาวิด (ศตวรรษที่ 11 ก่อนคริสตกาล เมืองขึ้นและอาณาจักรที่ถูกปราบแสดงเป็นสีแดง)
ซีเรีย
ดามัสกัส
เบโรธัย
เบทาห์
เมเธกฮัมมาห์
โมอับ
ยูเฟรติส
เยรูซาเล็ม
โศบาร์
หุบเขาเกลือ
อารัม
เอโดม
ฮามัท

 วิเคราะห์ 
บทที่ประกอบด้วยรายการชัยชนะของดาวิด (วรรค 1-14) เรียงลำดับตามความสำคัญมากกว่าจะตามลำดับเวลา และรายชื่อของเจ้าหน้าที่ในราชสำนักของดาวิด (วรรค 15–18)

 ชัยชนะของดาวิด (8:1–14) 

 เจ้าหน้าที่ของดาวิด (8:15–18)
# เก็คโคกะ
เก็คโคกะ  เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก
# 2 ซามูเอล 9
2 ซามูเอล 9  เป็นบทที่ 9 ของหนังสือซามูเอล ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่สองของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 9 ของ 2 ซามูเอลประกอบด้วยเรื่องราวรัชสมัยดาวิดในเยรูซาเล็ม เป็นส่วนหนึ่งของตอนที่ประกอบด้วย 2 ซามูเอล 9–20 และต่อด้วย 1 พงศ์กษัตริย์ 1-2 ซึ่งเล่าถึงการแย่งชิงอำนาจระหว่างราชโอรสของดาวิดเพื่อช่วงชิงสิทธิ์ในการสืบทอดราชบัลลังก์ของดาวิด จนกระทั่ง 'ราชอาณาจักรก็ตั้งมั่นคงอยู่ในพระหัตถ์ของซาโลมอน'
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 13 วรรค 

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q51 (4QSam; 100–50 ปีก่อนคริสตกาล) ซึ่งมีวรรคที่หลงเหลือคือ 8–10Dead sea scrolls - 2 Samuel4Q51 at the Leon Levy Dead Sea Scrolls Digital Library 

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 วิเคราะห์ 
โครงสร้างของบทนี้เป็นดังต่อไปนี้:
A. ความตั้งพระทัยของดาวิด (9:1)
B. ดาวิดตรัสกับศิบา (9:2–5)
C. เมฟีโบเชทย่อตัวลงคำนับ (9:6)
 D. ดาวิดทรงทำให้พันธสัญญาที่ทำกับโยนาธานเป็นผลสำเร็จ (9:7)
C'. เมฟีโบเชทย่อตัวลงคำนับ (9:8)
B'. ดาวิดตรัสกับศิบา (9:9–11)
A'. ความตั้งพระทัยของดาวิดเป็นผลสำเร็จ (9:12–13)

บทนี้มีความเกี่ยงข้องกับเหตุการณ์เกี่ยวกับราชวงศ์ของซาอูล และการสิ้นพระชนม์ของอิชโบเชทใน 2 ซามูเอล 2-4 และเกี่ยวข้องไปอีกกับเรื่องราวการแก้แค้นของชาวกิเบโอนใน 2 ซามูเอล 21:1-14 ซึ่งควรจะเกิดขึ้นก่อนที่เมฟีโบเชทจะได้ร่วมโต๊ะเสวยของดาวิด

 ดาวิดตรัสถามเกี่ยวกับราชวงศ์ของซาอูล (9:1–4) 

 ดาวิดกับเมฟีโบเชท (9:5–13)
# 2 ซามูเอล 10
2 ซามูเอล 10  เป็นบทที่ 10 ของหนังสือซามูเอล ฉบับที่ 2 ในพันธสัญญาเดิมในคัมภีร์ไบเบิลของศาสนาคริสต์ หรือส่วนที่สองของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 10 ของ 2 ซามูเอลประกอบด้วยเรื่องราวรัชสมัยดาวิดในเยรูซาเล็ม เป็นส่วนหนึ่งของตอนที่ประกอบด้วย 2 ซามูเอล 9–20 และต่อด้วย 1 พงศ์กษัตริย์ 1-2 ซึ่งเล่าถึงการแย่งชิงอำนาจระหว่างราชโอรสของดาวิดเพื่อช่วงชิงสิทธิ์ในการสืบทอดราชบัลลังก์ของดาวิด จนกระทั่ง 'ราชอาณาจักรก็ตั้งมั่นคงอยู่ในพระหัตถ์ของซาโลมอน'
 
 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 19 วรรค 

 พยานต้นฉบับ 
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Codex Cairensis (ค.ศ. 895), Aleppo Codex (ศตวรรษที่ 10) and Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 4Q51 (4QSam; 100–50 ปีก่อนคริสตกาล) ซึ่งมีวรรคที่หลงเหลือคือ 4–7, 18–19Dead sea scrolls - 2 Samuel4Q51 at the Leon Levy Dead Sea Scrolls Digital Library

ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ Codex Vaticanus (B; B; ศตวรรษที่ 4) และ Codex Alexandrinus (A; A; ศตวรรษที่ 5)

 การอ้างอิงในพันธสัญญาเดิม 
 2 ซามูเอล 10:1–19: 1 พงศาวดาร 19:1–192 Samuel 10 , Berean Study Bible

 วิเคราะห์ 
สงครามกับชาวอัมโมนและชาวอารัมที่บันทึกใน 2 ซามูเอล 10-12 มีความเกี่ยวข้องกับการล่วงประเวณีของดาวิดกับบัทเชบาและเรื่องเล่าการสืบราชบัลลังก์หลังจากนั้น

บทนี้ประกอบด้วย 3 ส่วน:
 การลบหลู่ทูตของดาวิดโดยชาวอัมโมน (10:1–5)
 ชัยชนะของโยอาบเหนือชาวอัมโมน (10:6–14)
 ชัยชนะของดาวิดเหนือชาวอัมโมน (10:15–19)

ตอนกลางของบทนี้ โยอาบแม่ทัพของดาวิดอธิษฐานขอความช่วยเหลือจากพระเจ้าว่า "ขอพระยาห์เวห์ทรงทำตามที่พระองค์ทรงเห็นชอบเถิด" (วรรค 12) และพระเจ้าทรงฟังคำอธิษฐานของเขา เป็นการยืนยันว่าพระเจ้าช่วยเหลือดาวิด (และทหารของพระองค์) "ในทุกแห่งที่เสด็จไป" (2 ซามูเอล 8:6, 14)

 การลบหลู่ทูตของดาวิดโดยชาวอัมโมน (10:1–5) 

 ชัยชนะของโยอาบเหนือชาวอัมโมน (10:6–14) 

 ชัยชนะของดาวิดเหนือชาวอัมโมน (10:15–19)
# ฐานปฏิบัติการหน้า
ฐานปฏิบัติการหน้า  คือตำแหน่งทางทหารระดับยุทธการในส่วนหน้าที่ปลอดภัย ปกติจะเป็นฐานทัพที่ใช้สำหรับการสนับสนุนเป้าหมายทางกลยุทธ์และวัตถุประสงค์ทางยุทธวิธี ฐานปฏิบัติการหน้าอาจจะประกอบไปด้วยฐานทัพอากาศ, โรงพยาบาล, โรงปฏิบัติงานเครื่องกล และสิ่งอำนวยความสะดวกอื่น ๆ ด้านการส่งกำลังบำรุง ซึ่งฐานอาจจะถูกใช้งานอย่างยาวนาน ฐานปฏิบัติการหน้าได้รับการสนับสนุนจากฐานปฏิบัติการหลักเพื่อที่จะเป็นกำลังเสริมสำหรับการปฏิบัติการของฐานปฏิบัติการหลักhttps://fas.org/irp/doddir/dod/jp3_09_3.pdf  นอกจากนี้ฐานปฏิบัติการหน้าจะปรับเวลาในการปฏิบัติการตามเวลาท้องถิ่น

 คำอธิบาย 
ในรูปแบบพื้นฐานส่วนใหญ่ ฐานปฏิบัติการหน้าประกอบไปด้วยวงแหวนที่ล้อมรอบไปด้วยลาดหนามอยู่โดยรอบตำแหน่งจุดควบคุมทางเข้า (entry control point: ECP) ฐานที่มีการเสริมแนวป้องกันสูง สำหรับการป้องกันฐานปฏิบัติการหน้าขั้นสูง อาจจะมีการเพิ่มเติมแนวที่กำบังเพื่อป้องกันการยิง (berm), ฉากขัดขวางคอนกรีต, ประตู, หอคอยยาม, ป้อมปืนกลหนัก และบังเกอร์ รวมถึงโครงสร้างพื้นฐานอื่น ๆ สำหรับการป้องกันกำลังรบ มักจะสร้างจากกำแพงป้อมปราการเฮสโก ฐานปฏิบัติการหน้ายังมีจุดควบคุมทางเข้า (ECP) เพื่อควบคุมการเข้าและออกจากฐานซึ่งในจุดดังกล่าวจะมีตำแหน่งสำหรับป้องกันบุคลากรทหารจากระเบิดแสวงเครื่องติดบุคคล (personnel-borne improvised explosive devices: PBIED) และระเบิดแสวงเครื่องติดยานพาหนะ (vehicle-borne improvised explosive devices: VBIED) ช่วยลดแรงระเบิดพร้อมกับการป้องกันอันตราย
# สมเด็จพระเจ้าลูกเธอ พระมหาธรรมราชา
สมเด็จพระเจ้าลูกเธอ พระมหาธรรมราชา (?–?) เป็นเชื้อพระวงศ์ในสมัยกรุงศรีอยุธยา ที่ในพระราชพงศาวดารกรุงศรีอยุธยา ฉบับพระจักรพรรดิพงศ์ (จาด) ระบุว่าอาจจะเป็นพระราชโอรสในสมเด็จพระนเรศวรมหาราช เนื่องจากพระราชพงศาวดารฉบับนี้ระบุว่าสมเด็จพระนเรศวรมหาราชและสมเด็จพระเอกาทศรถ โปรดเกล้าฯ ให้สมเด็จพระเจ้าลูกเธอ พระมหาธรรมราชา เป็นแม่ทัพใหญ่ไปปราบพระยาออน โดยยกไปทางโพธิสัตว์พร้อมกับพระยาธรรมาธิบดี พระยาสวรรคโลก พระยากำแพงเพชร พระยาสุโขทัย พระยาพันธารา พร้อมด้วยช้าง 50 ช้าง, ม้า 100 ตัว, ทหาร 10,000 คน กระทั่งโจมตีทัพพระยาออนจนแตกพ่ายไป จากนั้นจึงเสด็จกลับมาทางพระนครหลวง เข้าเฝ้าสมเด็จพระเจ้าอยู่หัวทั้ง 2 พระองค์ใครว่าสมเด็จพระนเรศไม่มีพระราชโอรส! สอบหลักฐาน-พงศาวดาร อาจมีถึง 2 พระองค์?

สอดคล้องกับในพระราชพงศาวดารกรุงเก่า ฉบับหลวงประเสริฐ ที่ระบุเหตุการณ์ พระเจ้าฝ่ายหน้ายกทัพไปตีกรุงกัมพูชา ใน จุลศักราช 965 ปีเถาะ เบญจศก ซึ่งตรงกับปี 2146 อันตรงกับปลายรัชสมัยสมเด็จพระนเรศวรมหาราช แต่หลังจากนั้นก็ไม่ปรากฏพระนามของพระองค์อีก
# ชิกิติตัส
ชิกิติตัส  เป็นเทเลโนเบล่าเด็กของอาร์เจนตินา ที่สร้างโดย คริส โมเรน่า โดยออกอากาศทางช่องเตเลเฟ ในวันที่ 14 สิงหาคม 2538 และจบลงในวันที่ 12 สิงหาคม 2544 ซีรีส์นำแสดงโดยโรมินา ยาน, ออกัสติน่า เชอร์รี, เกรเซีย โกลเมนาเรส และโรมินา เกตานี

 นักแสดง 
 โรมินา ยาน รับบท เบเลน ฟรากา
 ออกัสติน่า เชอร์รี รับบท มิลาโกรส "มิลี" อูเรียน
 กาเบรียล คอร์ราโด้ รับบท มาร์ติน โมรัน
 เฟอร์นัน มิราส รับบท ฟาคุนโด้ เบราเซ่น
 ฟาคุนโด อารานา รับบท อเลโฮ เมนเดซ อายาลา/มานูเอล เมนเดซ อายาลา
 เกรเซีย โกลเมนาเรส รับบท อานา ปิซาร์โร
 ดาริโอ กรานดิเน็ตติ รับบท ฮวน มาซซ่า
 โรมินา เกตานี รับบท ลุซ ลินาเรส
 อิวาน เอเปเช่ รับบท ราฟาเอล แซนเดอร์/อันเดรส เฟราลา
 กัสตอน ริเคาด์ รับบท รามิโร ลินาเรส
# นักสู้ทูปเบอร์
นักสู้ทูปเบอร์ (, , lit. "How to Fight") เป็นเว็บตูนเกาหลีใต้ที่เขียนโดยพัก แท-จุน และวาดภาพประกอบโดยคิม จอง-ฮยอน ได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่น ตั้งแต่เดือนพฤศจิกายน พ.ศ. 2562 โดยแต่ละตอนได้รับการรวบรวมและตีพิมพ์เป็นเล่มอีบุ๊ค 6 เล่ม ณ เดือนกรกฎาคม พ.ศ. 2566 การ์ตูนเรื่อง นี้ได้รับการตีพิมพ์เป็นภาษาอังกฤษโดย ไลน์ เว็บตูนซีรีส์ทีวี อนิเมะดัดแปลงโดย โอกูรูโตะ โนโบรุเริ่มออกอากาศในเดือนเมษายนปี พ.ศ. 2567 ทางช่องฟูจิทีวี(+อัตร้า)

 เรื่องย่อ 
โฮบิน หมาหัวเน่าประจำห้องที่มักถูก ปั๊กโก นิวทูปเบอร์คนดังที่มีคนติดตามกว่า 7แสนคน กลั่นแกล้งเพื่อนำมาเป็นคอนเทนต์ลงช่องของตัวเองอยู่เป็นประจำทั้งยังชอบเฟกเรื่องราวแสร้งว่าตัวเองเป็นคนดีเพื่อเรียกยอดวิวอีกด้วย จนกระทั้งเกิดเหตุการณ์ขึ้นกับ โฮบิน เค้าทะเลาะกับ ขี้ข้า คนที่ดูแลช่องของปั๊กโกอยู่แล้วเผลอไลฟ์สดไม่รู้ตัว แต่เพราะมันเป็นการทะเลาะกันที่ตลกมาก ๆ คลิปนั้นจึงกลายเป็นกระแสยอดคนดูพุ่งไปถึง 10ล้านวิว หลังจากนั้น โฮบิน ก็ได้เงินเป็นกอบเป็นกำ ส่วนขี้ข้านั้นก็ถูกปั๊กโกทอดทิ้งเพราะต่อยแล้วเสมอกับ โฮบิน ที่เป็นแค่หมาหัวเน่าประจำชั้นเรียน จนในที่สุดเรื่องราวก็มาจบตรงที่ทั้งคู่นั้นได้มาทำนิวทูปด้วยกัน โดย ขี้ข้า เป็นตากล้องส่วน โฮบิน เป็นนักแสดง และคอนเทนต์หลักประจำช่องนี้นั้นก็คือ การต่อสู้

 ตัวละคร 
ตัวละครหลัก
ยู โฮ-บิน 

ชื่อญี่ปุ่น: 
อู จี-ฮย็อก  

ชื่อญี่ปุ่น: 
คาอึล 

ชื่อญี่ปุ่น: 
ชเว โบ-มี 

ชื่อญี่ปุ่น: 
 ปักโก 

ชื่อญี่ปุ่น: 
ซ็อง แท-ฮุน 

ชื่อญี่ปุ่น: 
ยอ รู-มี 

ชื่อญี่ปุ่น: 
คิม มุน-ซ็อง 

ชื่อญี่ปุ่น: 
ซัมดัก 

ชื่อญี่ปุ่น: 

 สื่อ 
เว็บตูน

เว็บตูนฉบับรวมเล่มของอีบุ๊ค

อนิเมะ

ซีรีส์โทรทัศน์ อนิเมะที่ดัดแปลงได้รับการประกาศเมื่อวันที่ 10 กุมภาพันธ์ พ.ศ. 2567 ซีรีส์นี้ผลิตโดยโอคุรุโตะ โนโบรุและกำกับโดย มาซาคาซึ ฮิชิดะโดยมีโทชิยะ โอโนะ เขียนบทซีรีส์ซาโตมิ มิยาซากิ ออกแบบตัวละคร และยุทากะ ยามาดะแต่งเพลง มีกำหนดฉายในเดือนเมษายน ปี 2024 ทางช่อง+Ultraของฟูจิทีวี Crunchyrollได้รับลิขสิทธิ์ซีรีส์นี้ 
 ละครโทรทัศน์ 
มีการประกาศการดัดแปลงละครฉบับคนแสดงที่ผลิตโดย Severlในประเทศเกาหลีใต้ ตุรกี และฝรั่งเศส
 รายชื่อตอน 

 หมายเหตุ
# ออร์แลนโดวาลคิรีส์
ออร์แลนโดวาลคิรีส์  เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในออร์แลนโด รัฐฟลอริดา ทีมวาลคิรีส์เป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน โดยมีกำหนดเริ่มแข่งในลีกฤดูกาล 2024 และทีมนี้แข่งเกมเหย้าที่แอดดิชันไฟแนนเชียลอะรีนา

 ประวัติ 
เมื่อวันที่ 24 พฤษภาคม ค.ศ. 2023 ออร์แลนโดได้รับการประกาศให้เป็นหนึ่งในเมืองใหญ่ที่ได้รับสิทธิจากโปรวอลเลย์บอลเฟเดอเรชันสำหรับฤดูกาลแรกของลีก โดยมีเดวิด ฟอร์แมน ผู้เป็นนักธุรกิจในพื้นที่เป็นเจ้าของ ส่วนชื่อ, โลโก้ และสีของทีมวาลคิรีส์ได้ประกาศเมื่อวันที่ 17 สิงหาคม

 บัญชีรายชื่อ 
ทีมปัจจุบัน ณ วันที่ 26 กุมภาพันธ์ ค.ศ. 2024

 หมายเลข ผู้เล่น ตำแหน่ง ความสูง3 เมลิสซา อีแวนส์ตัวตีตรงข้าม6 ฟุต 1 นิ้ว5 จอร์เจีย เมอร์ฟีตัวรับอิสระ5 ฟุต 6 นิ้ว7 เบลก โมห์เลอร์ตัวบล็อกกลาง6 ฟุต 2 นิ้ว8 เอาเรอา กรุซตัวตีด้านนอก5 ฟุต 10 นิ้ว9 มาเคลา ไวต์ตัวบล็อกกลาง6 ฟุต 4 นิ้ว10 จิล กิลเลนตัวตีด้านนอก5 ฟุต 7 นิ้ว11 แคซเมียร์ บราวน์ตัวบล็อกกลาง6 ฟุต 4 นิ้ว12 วิลมา ริเบราตัวเซต5 ฟุต 8 นิ้ว14 อาโดรา อาเนตัวตีด้านนอก6 ฟุต 1 นิ้ว15 ไชนาห์ โจเซฟตัวตีด้านนอก/ตัวตีตรงข้าม6 ฟุต 1 นิ้ว18 คาร์ลี สกอดต์ตัวตีด้านนอก6 ฟุต 1 นิ้ว19 แอบบี แฮนเซนตัวบล็อกกลาง6 ฟุต 5 นิ้ว20 เปาลา เซราเมตัวรับอิสระ5 ฟุต 8 นิ้ว21 อาซานี ทีเลอร์ตัวบล็อกกลาง5 ฟุต 10 นิ้ว22 คาร์ลี แกรห์มตัวเซต6 ฟุต 0 นิ้ว3 พรพรรณ เกิดปราชญ์ตัวเซต5 ฟุต 8 นิ้ว

 ทีมฝึก 
 หมายเลข ผู้เล่น ตำแหน่ง ความสูง13 คัลเลียห์ วิลเลียมส์ตัวตีตรงข้าม6 ฟุต 0 นิ้ว
# วิลล่า มาร์เก็ท
วิลล่า มาร์เก็ท  เป็นร้านซูเปอร์มาร์เก็ตแบบลูกโซ่ในประเทศไทย ดำเนินกิจการโดยบริษัท วิลล่า มาร์เก็ท เจพี จำกัด

วิลล่า มาร์เก็ทก่อตั้งขึ้นเมื่อ พ.ศ. 2517 ที่บริเวณใกล้ซอยสุขุมวิท 33 เป็นสาขาแรก  และยังคงเปิดอยู่จนถึงปัจจุบัน (รวมถึงเป็นสาขาเดียวที่เปิด 24 ชั่วโมง) ผู้ก่อตั้งคือ สุรพงษ์ ภูสนาคม โดยมีกลุ่มเป้าหมายคือชาวต่างชาติที่ทำงานในประเทศไทย

จากนั้นพิศิษฐ์ ภูสนาคม เข้ามาบริหารธุรกิจต่อ สามารถขยายสาขาได้รวม 21 สาขาในปี 2555 จากข้อมูลเมื่อ พ.ศ. 2563 มีจำนวนสาขา 36 สาขาทั่วประเทศ รูปแบบร้านมีทั้งแบบที่เป็นร้านเดี่ยว เช่นสาขาสุขุมวิท 33 สุขุมวิท 49 และตามห้างสรรพสินค้า เช่น สาขาในโครงการเค วิลเลจ สุขุมวิท 26, ลา วิลล่า อารีย์, เมเจอร์ อเวนิว รัชโยธิน, พาราไดซ์พาร์ค, โฮมโปร ราชพฤกษ์, ยูดีทาวน์ จังหวัดอุดรธานี, อินเด็กซ์ หัวหิน เป็นต้น

สินค้าที่ขายในร้านส่วนใหญ่เป็นสินค้านำเข้า โดยเฉพาะสินค้าอาหารสด อาหารแห้ง เช่น เนื้อแกะ เนื้อวัว ยีสต์ ชีส ฯลฯ

 สาขาที่ปิดกิจการ  
 ชื่อสาขา วันที่เปิดบริการ วันที่ปิดบริการ จังหวัดที่ตั้ง สถานะในปัจจุบัน พหลโยธินเพลส รอข้อมูลเพิ่มเติม 29 ตุลาคม พ.ศ. 2564 กรุงเทพมหานคร ปิดกิจการ ย้ายสาขาไป ลา วิลล่า อารีย์
# พรุ่งนี้ (มันฮวา)
พรุงนี้  เป็นเว็บตูนเกาหลีใต้ที่เขียนโดยลามะได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่นตั้งแต่เดือนพฤษภาคม 2017 ถึงเมษายน 2023 โดยแต่ละบทได้รวบรวมและตีพิมพ์เป็น 18 เล่ม มันฮวาได้รับการตีพิมพ์เป็นภาษาอังกฤษโดยไลน์ เว็บตูน มีการดัดแปลงเป็นซีรีย์คนแสดงฉายรอบปฐมทัศน์ในวันที่ 1 เมษายน 2022 ทางช่องเอ็มบีซีทีวี

 สื่อตีพิมพ์ 
มันฮวา
ลามะได้เปิดตัว'พรุ่งนี้'ในเนเวอร์ เว็บตูนของบริษัทเนเวอร์ คอร์ปอเรชั่น เมื่อวันที่ 20 พฤษภาคม 2017

รายการวอลุ่ม

สื่ออื่นๆ
ซีรีส์นี้นำเสนอในรายการเรียลลิตี้เพลงของเกาหลีใต้Webtoon Singerซึ่งเปิดตัวครั้งแรกในบริการสตรีมมิ่งTVINGเมื่อวันที่ 17 กุมภาพันธ์ 2023 ซึ่งมีการแสดงของศิลปินK-pop ที่ผสมผสาน เว็บตูนเข้ากับเทคโนโลยีความเป็นจริงขยาย